# data[].attributes.body
Bukti awal kedatangan dan penyebaran Islam di Nusantara dapat dilihat pada tinggalan artifak seperti batu nisan dan bukti-bukti lain yang ada di rantau ini. Misalnya batu nisan yang ditemui di Champa sekitar awal abad ke 11M, batu nisan di Gresik, Jawa bertarikh akhir abad ke-11M dan Batu Bersurat Terengganu bertarikh 1303, rekod penempatan orang Islam di Majapahit dan kumpulan pedagang Islam di utara Tanah Melayu, serta pengislaman raja Pasai pada tahun 1282. Pada akhir abad ke-15, Islam sudah mengukuhkan kedudukan di Tanah Melayu, Sumatera, bahagian utara Pulau Jawa, Brunei dan Utara Borneo. Islam juga menembusi Maluku dan Sulu.  Selain itu, melalui aktiviti perdangangan, penduduk dari sesebuah negara seperti negara Arab, Rusia, Turki berlayar ke Nusantara dan pedagang Islam berdakwah dengan menyampaikan dan mengajarkan ajaran agama dan budaya Islam kepada orang lain.  Hal ini menyebabkan para pedangan telah membawa pengaruh yang besar kepada tempat yang mereka singgahi.

# data[].attributes.body
Batu bersurat dianggarkan berusia 700 tahun dengan ukiran paling tua dan bertulisan Jawi pertama ditemui di Malaysia membuktikan Islam telah tiba ke Terengganu pada 1303 Sebelum Masihi. Penemuan oleh Sayid Husin bin Ghulam al-Bokhari di tebing Sungai Tersat (Sungai Tara), Kampung Buluh di Kuala Berang, menjadi bukti dan teks pada batu mengesahkan agama Islam sudah bertapak dan menjadi anutan masyarakat dan pemerintah di Terengganu. Batu ini ditemui separuh tenggelam selepas banjir surut di tebing Sungai Tersat di Kuala Berang, Hulu Terengganu pada tahun 1899.

# data[].attributes.body
Pada awal abad ke-14 Melaka telah menjadi sebuah pelabuhan yang berkembang pesat melalui kegiatan perdagangan. Hal ini adalah disebabkan oleh kedudukan Melaka yang strategik telah menarik ramai para pedagang untuk singgah di Melaka. Keadaan ini telah menyebabkan Melaka dikenali di seluruh pelusuk dunia. Hubungan antara Melaka dan China melalui perdangan dan politik merupakan hubungan luar pertama yang Berjaya dijalinkan oleh sultan Iskandar Shah (Parameswara) dengan Maharaja China Yung Lo. Hubungan ini merupakan satu strategi pertahanan bagi negeri Melaka memandangkan China terkenal dengan kuasa besar. Laksamana Yin Ching yang telah diutuskan oleh Maharaja Yung Lo dari Dinasti Ming menjadi orang yang bertanggungjawab dalam membuat persetujuan dagangan antara dua hala tersebut. Catatan sejarah menyebut, Parameswara (Sultan Iskandar Shah) merasa perlu menjalinkan persahabatan dengan negeri China yang terkenal dengan kuasa besarnya bagi mengelakkan negeri Melaka dari serangan negeri-negeri yang berhampiran.

Sultan Melaka sendiri telah meminta Negeri China menjadi penaungnya. Oleh itu, Melaka aman dari sebarang ancaman, terutama Siam. Perkahwinan Sultan Mansur Shah dengan Puteri Hang Li Po merupakan perkahwinan campur di negeri Melaka. Ia telah melahirkan suku kaum yang ada pada hari ini dikenali sebagai Baba Melaka yang kebanyakannya beragama Islam

# data[].attributes.body
Hubung kait dengan undang-undang syariah Islam adalah merangkumi pengisytiharan Islam sebagai agama rasmi yang disertakan dengan pelaksanaan undang-undang Islam. Melalui tulisan Jawi yang ditulis, dapat ditakrifkan bahawa terdapat prinsip Tauhid di dalam penulisan batu bersurat tersebut. Selain itu, pemahaman tentang ilmu Usul al-Fiqh. Seterusnya, keterangan tentang pembahagian struktur syariah kepada sumber wahyu dan bukan wahyu (Ijtihad). Secara telahan mendalam, penulis berpendapat bahawa keterangan tentang Allah dan Rasulullah yang terdapat di dalam BBT memang bertujuan menerangkan tentang sumber hukum Islam. Dalam tradisi ilmu usul al-fiqh, pembahagian ini dibuat untuk memperlihatkan kepada umat Islam bahawa di dalam menyelesaikan sesuatu persoalan kehidupan, selain dari terpaksa bergantung kepada sumber wahyu (al-Quran dan Sunnah). Keterangan Batu Bersurat tentang hukum jenayah Islam bukan setakat menjadi bukti bahawa pelaksanaan hukum Islam memang telah dijalankan di Terengganu, bahkan lebih penting lagi ia membuktikan wujudnya pemahaman syariah yang bersifat holistik di dalam masyarakat